Hjem > Siste nytt > Lofoten og Harstad mistet strømmen
Publisert 13.03.2013, sist oppdatert 05.09.2017
Svolvær/Oslo (NTB-Fredrik Ljone Holst): Harstadværingene fikk strømmen tilbake natt til onsdag etter noen få timers avbrudd, mens jobben med å koble Lofoten tilbake på nettet tok noe mer tid.
Det var like før klokken 22 tirsdag kveld at Lofotkraft måtte kutte strømmen i hele Lofoten. Årsaken var et fasebrudd eller en jordfeil som krevde feilsøking. For å unngå skade på utstyr, valgte kraftselskapet å kutte strømforsyningen.
Hovedlinjen inn til Lofoten er ifølge Lofotpostengammel og arbeid med å fornye den starter neste år. I fjor delte Lofotkraft ut en brosjyre til lokalbefolkningen med tips til hvordan man bør forholde seg ved langvarige strømbrudd. (©NTB)